Σούζαν Μπένετ

Η **Σούζαν Άλις Μπένετ** (**', γενν. [[31 Ιουλίου]] [[1949]], [[Μπέρλινγκτον (Βερμόντ)|Μπέρλινγκτον]], [[Ηνωμένες Πολιτείες]]) είναι [[Αμερικανοί|Αμερικανίδα]] ηθοποιός φωνής και πρώην αναπληρωματική τραγουδίστρια για τους [[Ρόι Όρμπισον]] και [[Μπερτ Μπάκαρακ]]. Είναι ευρέως γνωστή για τη θηλυκή αμερικανική φωνή του [[Siri|προσωπικού βοηθού Siri]] της εταιρείας [[Apple]], από όταν η συγκεκριμένη λειτουργία προστέθηκε στο [[iPhone 4S]] στις 4 Οκτωβρίου 2011. Ήταν η φωνή της Siri έως την αναβάθμιση του [[iOS 7]], η οποία πραγματοποιήθηκε στις 18 Σεπτεμβρίου 2013.

== Πρώτα χρόνια και εκπαίδευση ==
Η Μπένετ γεννήθηκε στο [[Μπέρλινγκτον (Βερμόντ)|Μπέρλινγκτον]], [[Βερμόντ]] και παρακολούθησε μαθήματα στο Γυμνάσιο Κλίντον (''Clinton Central School''), στην πόλη [[Κλίντον (Νέα Υόρκη)|Κλίντον]] της [[Νέα Υόρκη (πολιτεία)|Νέας Υόρκης]]. Το [[1967]] εγγράφηκε στο Κολλέγιο Πέμπροκ και αποφοίτησε το [[1971]] από το [[Brown University|Πανεπιστήμιο Μπράουν]], όταν τα δύο κολέγια ενώθηκαν. Στο κολλέγιο, η Μπένετ αφοσιώθηκε στην [[κλασική αρχαιότητα]], επιθυμώντας να γίνει δασκάλα. Συμμετείχε στις θεατρικές παραστάσεις των Σοκ και Μπάσκιν, ήταν μέλος ενός συγκροτήματος [[τζαζ]] και ήταν μέλος των Τσάτερτοκς (''Chattertocks''), μίας ομάδας α καπέλα.

== Σταδιοδρομία ==
Η σταδιοδρομία της Μπένετ ξεκίνησε το 1974, όταν ηχογραφήθηκε η φωνή της στο ''Tillie the All-Time Teller'' της Πρώτης Εθνικής Τράπεζας της [[Ατλάντα]].

Έχει ηχογραφήσει μηνύματα για το σύστημα δημοσίων διευθύνσεων σε όλα τα τερματικά της [[Delta Air Lines]] παγκοσμίως, για λογισμικό ηλεκτρονικής μάθησης και λογισμικό [[GPS]], και για [[Τηλεφωνία|τηλεφωνικά συστήματα]].

Η φωνή της έχει επίσης χρησιμοποιηθεί σε πολλές τοπικές και εθνικές τηλεοπτικές διαφημίσεις για εταιρείες όπως η [[Ford Motor Company|Ford]], η [[Coca-Cola]], η [[Fisher-Price]] , η [[McDonald's]],[[StubHub Center|The Home Depot]], [[Goodyear Tire and Rubber Company|Goodyear]], [[Visa]], [[Macy's]], [[Hot Pockets]], [[Club Med]] και [[Cartoon Network]]. Το [[2021]] έδωσε τη φωνή του χαρακτήρα Emma στο ''Persona 5 Strikers'' της Atlus.

=== Siri ===
Τον Ιούνιο του 2005, η εταιρεία λογισμικού [[ScanSoft]] αναζητούσε ηθοποιό φωνής για ένα έργο βάσης δεδομένων που περιλάμβανε κατασκευή ομιλίας. Εξέτασαν πιθανούς υποψηφίους με τη GM Voices και επέλεξαν την Μπένετ, η οποία έτυχε να ήταν παρούσα όταν ο προγραμματισμένος καλλιτέχνης φωνής απουσίαζε. Εργαζόταν σε ένα θάλαμο ηχογράφησης τον Ιούλιο του 2005, περισσότερες από τέσσερις ώρες κάθε μέρα, διαβάζοντας φράσεις και προτάσεις. Οι ηχογραφήσεις στη συνέχεια συνενώθηκαν στις διάφορες λέξεις, προτάσεις και παραγράφους που χρησιμοποιούνται τώρα στη φωνή της Siri. Η Μπένετ συνειδητοποίησε ότι ήταν η φωνή της Siri όταν ένας φίλος τής έστειλε email σχετικά με το θέμα, τον Οκτώβριο του 2011.

Η Apple ποτέ δεν αναγνώρισε ή επιβεβαίωσε τη συμμετοχή της Μπένετ, αλλά οι εμπειρογνώμονες ερευνητές που προσέλαβε το CNN εξέφρασαν 100% βεβαιότητα ότι η Μπένετ ήταν η φωνή της Siri.

== Προσωπική ζωή ==
Στο [[Πανεπιστήμιο Μπράουν]], η Μπένετ γνώρισε τον πρώτο της σύζυγο: τον επαγγελματία παίκτη του χόκεϊ, **Κερτ Μπένετ*'. Αργότερα, νυμφεύτηκε τον μηχανικό ήχου και κιθαρίστα Ρικ Χίνκλ. Σήμερα κατοικεί στην [[Ατλάντα]], [[Τζόρτζια]].

== Στη λαϊκή κουλτούρα ==

* Στις 4 Οκτωβρίου 2013 εμφανίστηκε στο τηλεοπτικό πρόγραμμα του [[CNN]], *"New Day"*, εξηγώντας τον τρόπο με τον οποίο επιλέχθηκε για τη φωνή της [[Siri]].
* Στις 13 Μαρτίου 2015, η Μπένετ εμφανίστηκε στο τηλεοπτικό πρόγραμμα *"The Jack and Triumph Show"*, του δικτύου καλωδιακής τηλεόρασης [[Adult Swim]], στο επεισόδιο "Siri", υποδυόμενη την ίδια, και αναφερόταν ως *Η φωνή της Siri*.
* Τον Ιούλιο του 2016, η Μπένετ εμφανίστηκε στην κωμική εκπομπή *Πες την αλήθεια'' ("To Tell the Truth") του Άντονι Άντερσον, και αναφέρθηκε ως η φωνή της Siri.
## Παραπομπές


## Εξωτερικοί σύνδεσμοι
* 

Κατηγορία:Αμερικανίδες ηθοποιοί φωνής